Den 12. september 2016 ble det kunngjort at et vrak som svarte til beskrivelsen av «Terror» var funnet ved King William Islands sørkyst. Funnstedet er hemmeligholdt for å beskytte det mot plyndring. Skipene er ført opp på listen National Historic Site of Canada. I 2014 var vraket av «Erebus» funnet i det samme området. Begge skipene er relativt intakte, men Erebus er mer skadet i baugpartiet.